钦定古今图书集成/明伦汇编/氏族典/第061卷 > 《廖用贤尚友录》 > 余懋衡
## 钦定古今图书集成/明伦汇编/氏族典/第061卷 > 《廖用贤尚友录》 > 余懋衡

按《明外史余懋衡传》：“懋衡，字持国，婺源人。万历二十
年进士。除永新知县，征授御史，巡按陕西。以忧归，起
掌河南道事，擢大理右寺丞，引疾去。天启元年，起历
大理左少卿，进右佥都御史，与尚书张世经共理戎
政。进右副都御史，改兵部右侍郎。三年八月，廷推南
京吏部尚书，以懋衡副李三才。懋衡力辞，引疾归。明”
年十月再授前职。懋衡以珰势方张，坚卧不起。既而
奸党张讷丑诋讲学诸臣，懋衡遂削籍。崇祯初，复其
官。